b'\n_START_ARTICLE_\nHenry Potez\n_START_PARAGRAPH_\nAnri Potezas (Henry Potez; 1891 M\xc3\xa9aulte \xe2\x80\x93 1981 Pary\xc5\xbeiuje) \xe2\x80\x93 Pranc\xc5\xabzijos aviacijos pramonininkas\n_START_SECTION_\nBiografija\n_START_PARAGRAPH_\nStudijavo Pranc\xc5\xabzijos aeronautikos mokykloje Supa\xc3\xa9ro. Kartu su Marseliu Blochu (Marcel Bloch) i\xc5\xa1rado Potez-Bloch propeler\xc4\xaf, kuris po 1917 m. buvo naudojamas daugelyje Pirmojo pasaulinio karo S\xc4\x85junginink\xc5\xb3 l\xc4\x97ktuv\xc5\xb3._NEWLINE_1919 m. jis \xc4\xafk\xc5\xabr\xc4\x97 savo kompanij\xc4\x85 Potez, kuri tarpukaryje gamyklose, tada buvusiose vienomis moderniausi\xc5\xb3 pasaulyje, pagamino daug sausumos ir vandens l\xc4\x97ktuv\xc5\xb3. 1923 m. jis nupirko Alessandro Anzani kompanij\xc4\x85. Daug Potezo l\xc4\x97ktuv\xc5\xb3, pvz., Potez 25, 39, 54, 62, 63 tur\xc4\x97jo tarptautin\xc4\xaf pasisekim\xc4\x85, buvo pasaulio rekordininkai._NEWLINE_Per 20 met\xc5\xb3 Potezo gamyklose buvo pagaminta apie 7000 l\xc4\x97ktuv\xc5\xb3, buvo sukonstruota apie 40 prototip\xc5\xb3, i\xc5\xa1 kuri\xc5\xb3 20 buvo perduoti gamybai._NEWLINE_1936 m. jo gamyklos, laikytos strategi\xc5\xa1kai svarbiomis, buvo nacionalizuotos Pranc\xc5\xabzijos vyriausyb\xc4\x97s (tada vald\xc5\xbeioje buvo Front populaire)._NEWLINE_Po Antrojo pasaulinio karo Potezo kompanijos in\xc5\xbeinerijos skyrius sukonstravo dviviet\xc4\xaf dvivarikl\xc4\xaf mokom\xc4\x85j\xc4\xaf reaktyvin\xc4\xaf l\xc4\x97ktuv\xc4\x85 Magister, kuris tur\xc4\x97jo didel\xc4\xaf pasisekim\xc4\x85. Gamybon paleistas 1952 m. jis buvo vadinamas Fouga Magister ir naudojamas daugelio pasaulio \xc5\xa1ali\xc5\xb3 oro paj\xc4\x97gose.'